Diari Oficial de la Generalitat Valenciana


Sumari del DOGV 2026, del 18-05-1993 (1993/827991)

ORDRE de 29 d'abril de 1993, de la Conselleria de Treball i Afers Socials, per la qual s'estableixen mesures de foment d'ocupació juvenil en barris d'Acció Preferent.
----------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/04/29/(1)/dof/vci/html**

### Dades del document

Número de DOGV
:   2026

Data del DOGV
:   18-05-1993

Secció del DOGV
:   DISPOSICIONS GENERALS

Número del document
:   1993/827991


Data del document
:   29-04-1993

Organisme emissor
:   Conselleria de Treball i Afers Socials

Tipus de document
:   Ordre

Anàlisi jurídica

Ordre de 29 d'abril de 1993, de la Conselleria de Treball i Afers Socials, per la qual s'estableixen mesures de foment d'ocupació juvenil en barris d'Acció Preferent.  
La firma el passat 21 d'abril de l'acord per l?ocupació i per la solidaritat í la competitivitat entre la Generalitat Valenciana i els agents socials pretén pal·liar els efectes que la recessió està tenint sobre determinants col·lectius.  
En aquest març es proposa la implantació d'un programa dirigit a la creació de llocs de treball per als joves, establint-hi itineraris de formació que afàvoresquen la inserció en el mercat de treball.  
Aquesta disposició estableix el programa esmentat, els objectius del qual són els de facilitar l'accés a una primera ocupació a joves aturats menors de 25 anys, amb especial incidència en els denominats barris d'Acció Preferent, mesura que s'inclou en el pla global de la Generalitat Valenciana de millora de les Condicions de vida en els nuclis urbans esmentats.  
Per això, d'acord amb la disposició final segona del Decret 12/1992, de 16 de gener, del Govern Valencià; i fent ús de les facultats que cm confereixen la Llei 5/83, de 30 de desembre, de Govern Valencià (DOGV 30.12.82), i el Decret 18/1992, de 3 de febrer, del Govern Valencià, pel qual s'aprova el Reglament Orgànic i Funcional de la Conselleria de Treball i Afers Socials (DOGV núm. 1.723, de data 13.02.92),  
ORDENE  
Article primer Objectius i dotació pressupostària  
La Conselleria de Treball i Afers Socials, estableix un programa d'ajudes a la contractació temporal de joves aturats menors de 25 anys.  
La dotació pressupostada per a l?exercici de 1993 suma la quantitat de 588.051.099 PTA, en la línia de subvenció 4191000/93 del programa 322.20.  
Article segon. Destinataris  
Seran destinataris de les ajudes regulades en aquesta ordre les entitats locals i les entitats sense ànim de lucre que actuen en determinats barris àrees i zones urbanes deprimides i marginades.  
Els barris, àrees i zones objecte d'aquest programa seran, preferentment, els declarats per l'Institut Valencià de Serveis Socials de la Conselleria de Treball com a barris d'Acció Preferent.  
Article tercer. Requisits  
La Conselleria de Treball i Afers Socials subvencionarà els contractes de treball de duració mínima de sis mesos, que els ens locals o entitats sense ànim de lucre duguen a cap en el marc de projectes d'actuació (obres í/o serveis) a realitzar en règim de gestió directa.  
Per donar lloc a subvenció, els contractes de treball s'hauran de formalitzar amb joves menors de 25 anys i en tot cas les actuacions hauran de generar un mínim de quatre llocs de treball en els termes establerts en aquesta disposició, a més d'aportar una efectiva utilitat social i de facilitar oportunitats d'inserció laboral.  
Article quart. Quanties de les ajudes  
La quantia de les subvencions podrà ser de fins un màxim de 800.000 pessetes per cada lloc de treball que, sent ocupat en qualsevol de les modalitats de contractació vigents i amb un mínim de sis mesos, reunesca els requisits establerts en l'article anterior.  
Excepcionalment, la quantia podrà incrementar-se fins a 1.600.000 PTA si els contractes indicats tenen una duració mínima d'un any, i en funció de l?interés social que comporten, així apreciat en la resolució escaient, a proposta de la Direcció General d'ocupació i Cooperació.  
Article cinquè. Sol·licituds, documentació i termini  
Les institucions que promoguen obres i/o serveis en els barris, àrees i/o zones a que es dirigeix aquest programa, per acollir-se als seus beneficis hauran de presentar sol·licitud segons model annex, adjuntant la documentació que s'hi específica.  
Les sol·licituds hauran de presentar-se en les direccions territorials de la Conselleria de Treball i Afers Socials de la província on es realitze l'actuació subvencionable, i per qualsevol dels mitjans previstos a l'art- 38.4 de la Llei 30/1992.  
El termini improrrogable per presentar les sol·licituds serà de 30 dies comptadors des de la seua publicació al DOGV.  
Article sisè. Competències, resolució i recursos  
Rebudes les sol·licituds, les direccions territorials de la Conselleria de Treball i Afers Socials les examinaran. Quan la sol·licitud no reunesca els requisits assenyalats en l'article 70 de la Llei 30/1992, de Règim Jurídic de les Administracions Públiques i del Procediment Administratiu Comú, quan o no s'hi adjunte la documentació que d'acord amb aquesta ordre resulte exigible, es requerirà l?interessat perquè, en el termini de 10 dies, repare la falta o adjunte els documents preceptius, amb la indicació que, si no ho fa així, es considerarà que desisteix en la seua petició i s'arxivarà l?expedient sense més tràmit.  
El termini màxim per tramitar i per resoldre els expedients serà de 3 mesos comptadors des de la data de finalització del termini de presentació de sol·licituds fixat en aquesta ordre, i s'entendran desestimades les ajudes sol·licitades pel transcurs de l?esmentat període de temps sense que es produesca resolució expressa.  
Correspon al Conseller de Treball i Afers Socials resoldre les sol·licituds d'ajudes regulades en aquesta ordre, a proposta del Director General d'Ocupació i Cooperació.  
Contra la resolució, expressa o presumpta, que exhaurirà la via administrativa, es podrà formular recurs contenciós administratiu, amb la comunicació prèvia a la conselleria de la intenció d'interposar-lo. Quan la resolució siga presumpta, per interposar el recurs caldrà, a més, que l?interessat acredite l?eficàcia de l'acte presumpte d'acord amb el que disposa l'article 44 de la Llei 30/1992, de Règim Jurídic de les Administracions Públiques i del Procediment Administratiu Comú.  
Article setè. Pagament i justificació  
Les subvencions concedides es Lliuraran d'una sola vegada i en la seua totalitat, amb la prèvia acreditació de l'inici de tots els contractes subvencions, i per a així caldrà aportar la documentació següent:  
a) Ofertes d'ocupació de les contractacions efectuades, degudament registrades en les oficines d'ocupació de l'INEM.  
b) DNI i acreditació de la situació prèvia d'atur dels treballadors contractats.  
c) Contractes visats per les oficines d'ocupació i documents d'alta i/o afiliació a la Seguretat Social, dels treballadors contractats.  
En cap cas no s'admetran com a justificació contractes de treball posteriors a la data de 31 de desembre de 1993.  
Article vuitè. Revisió d'expedients  
Les ajudes concedides a l'empara d'aquesta disposició s'entenen subjectes, en tot cas, al compliment de les condicions que s'establiran en la resolució que les concedirà, i a l'observança de les obligacions imposades per aquesta ordre i per les normes que regulen, amb caràcter general, la percepció de fons públics.  
L'incompliment de qualsevol d'aquestes càrregues i condicions serà causa d'ineficàcia sobrevinguda de l'ajuda concedida, i produirà, segons els casos, la minoració o la pèrdua del dret a percebre-la. En un i altre cas, es tramitarà l'informe escaient on es garantirà, com a tràmit preceptiu, l'audiència als interessats.  
Article nové. Control, avaluació i seguiment  
Les direccions territorials de la Conselleria de Treball i Afers Socials duran a cap les funcions de control de les subvencions concedides, d'acord amb les instruccions emanades de la Direcció General d'Ocupació i Cooperació.  
Escaurà a la Direcció General d'Ocupació i Cooperació la realització de les funcions d'avaluació del programa en el seu conjunt i del seu seguiment en l?àmbit de la Comunitat Valenciana.  
Per a la realització d'aquestes funcions, s'hi utilitzaran tots els mitjans que estiguen a disposició de la Conselleria de Treball i Afers Socials, fins i tot la contractació amb tercers, i la col·laboració en el marc en que escaiga de la Inspecció de Treball i Seguretat Social.  
DISPOSICIO ADDICIONAL  
Una vegada notificada la resolució per la qual es concediran les ajudes a les institucions beneficiàries, aquestes disposaran d'un mes per efectuar les contractacions a què es refereixen aquelles, i perdran el seu dret respecte als contractes que no es formalitzen en l?esmentat termini. forma  
DISPOSICIO FINAL  
Aquesta ordre entrarà en vigor l?endemà de la seua publicació al Diari Oficial de la Generalitat Valenciana.  
València, 29 d'abril de 1993.  
El Conseller de Treball i Afers Socials,  
MARTIN SEVILLA JIMENEZ  
Veure annex


Còpia Permalink ELI